**Обществено обсъждане на проект на заповед за изменение на Насоки за кандидатстване по процедура № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.**

Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на Насоки за кандидатстване по процедура № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г., с която се увеличава бюджета по процедурата.

С предложеното увеличение на бюджета в размер на левовата равностойност на 24,9 млн. евро ще се предостави възможност за сключване на договори с над 200 кандидати по подмярката, чиито проектни предложения са получили между 34 и 15 точки по критериите за оценка и отговарят на всички изисквания и условията за допустимост. Сключените допълнителни договори по тези проектни предложения и тяхното изпълнение до 2025 г. ще подпомогне постигане на целите на ПРСР 2014-2020, в частност на подмярка 4.1. „Инвестиции в земеделски стопанства“.

В резултат на осигурената допълнителна подкрепа по процедурата се очаква да се реализират проекти, които да допринесат за повишаване на конкурентоспособността на земеделските стопанства, включително да се осигурят възможности за създаване на заетост, да се създадат по-добри условия за труд в стопанствата, да се насърчи биологичното производство на продукти, получени в резултат от развитието на земеделската дейност, внедряване на иновативни производствени технологии, цифрови технологии за производство и организация в селското стопанство, автоматизиране на работните процеси в селскостопанското производство.

Проектът на документите се публикуват на основание чл. 26, ал. 4 от Закона за управление на средствата от европейските фондове при споделено управление.

Писмени предложения и коментари по горепосочените документи могат да се изпращат в срок до 06.06.2024 г. (включително) на следната електронна поща: rdd@mzh.government.bg и в ИСУН 2020.